CELEX: 62021CN0713
Language: hu
Date: 2021-11-25 00:00:00
Title: C-713/21. sz. ügy: A Bundesfinanzhof (Németország) által 2021. november 25-én benyújtott előzetes döntéshozatal iránti kérelem – A kontra Finanzamt X

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/18
            
         
      A Bundesfinanzhof (Németország) által 2021. november 25-én benyújtott előzetes döntéshozatal iránti kérelem – A kontra Finanzamt X
      (C-713/21. sz. ügy)
      (2022/C 119/25)
      Az eljárás nyelve: német
      
         A kérdést előterjesztő bíróság
      
      Bundesfinanzhof
      
         Az alapeljárás felei
      
      
         Felperes: A
      
         Alperes: Finanzamt X
      
         Az előzetes döntéshozatalra előterjesztett kérdés
      
      A 2006/112/EK irányelvnek (1) a Bíróságnak a 2016. november 10-i Baštová ítéletével (2) értelmezett 2. cikke (1) bekezdése c) pontjának jelentésével kapcsolatban:
      A versenylovak kiképzésére szolgáló istálló tulajdonosa a lovak elhelyezéséből, felkészítéséből és versenyeztetéséből álló egységes szolgáltatást nyújt-e a lótulajdonos részére, a tekintetben is ellenérték fejében, hogy a lótulajdonos e szolgáltatást a versenyen való sikeres részvétel esetén őt megillető díjazás iránti követelés felének engedményezésével ellentételezi?
      
         (1)  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL 2006. L 347., 1. o.).
      
         (2)  C-432/15, EU:C:2016:855.